d
serdics
nae dien op heden comen zijn bijden raide
deser stad van loeven henrick beericx tynen
potghete jan zoeten smet en jaspar van hoelair
zadelmake nu ter tijt gezwoiren vanden smede
ambachte in deser stad van loeven aenleggs ter
eenre en dierick vanden berghe verweerde ter
ande zijden Aldair de voirs gezwoiren te kynnen
gaven hoe de voirs dierick tanden tijden bijden
gezwoiren vand voirs ambachte doen zijnde
int voirs ambacht ontfanghen is geweest
sonder desselfs ambachts recht te willen betale
wair ome de voirs gezwoiren sustineerden dat
de voirs dierick vand berghe de joncxte zone
was stevens wijlen vand berghe smeets vader
des voirs diericx hem in desen niet en soude
conen noch moeghen bevrijen sculdich soude
zijn desselfs ambachts recht te betalen Op
dwelck de voirs dierick vand berghe antwordde
en seyde hoe hij tanden tijden eenen brueder
gehadt hadde die onder van jaen was dan
de voirs dierick nu langhe ovleden zijnde
mits welcker aflivich de selve dierick sustineerde
dat trecht van ontfange desselfs ambachts als
outste zone op hem vschenen was en dair ome
uut zaken vand ontfange desselfs ambachts te
gestaene mits der en vry te zijne voe zijn inne
comen en ontfanck desselfs ambachts mits
der betalingen vanden wijne dair op hij ontfange
is geweest En nae aensprake en vantwordden
soe is getmineert dat de voirs dierick vand
berghe voe zijn innecomen en ontfanck des voirs
ambachts vand smeden gestaen sal metten wijve
bij hem betailt cor act in consilio maii xix spotener
d